Diari Oficial de la Generalitat Valenciana


Sumari del DOGV 3403, del 30-12-1998 (1998/11610)

RESOLUCIÓ de 21 de desembre de 1998, del director general de l'Institut Valencià de Finances, per la qual procedeix a la redenominació dels valors de deute públic de la Generalitat Valenciana registrat en el Mercat de Deute Públic en Anotacions i en la Borsa de Valors de València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3403

Data del DOGV
:   30-12-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/11218


Data del document
:   21-12-1998

Organisme emissor
:   Institut Valencià de Finances

Tipus de document
:   Resolució

RESOLUCIÓ de 21 de desembre de 1998, del director general de l'Institut Valencià de Finances, per la qual procedeix a la redenominació dels valors de deute públic de la Generalitat Valenciana registrat en el Mercat de Deute Públic en Anotacions i en la Borsa de Valors de València. [1998/11458]
  
La Llei 46/1998, de 17 de desembre, sobre introducció de l'euro, estableix en els articles 16 i 17 el sistema de redenominació aplicable a les emissions registrades en el Mercat de Deute Públic en Anotacions i el referit als que estigueren en altres sistemes de negociació i registre, i que la redenominació necessitarà acord previ de l'emissor.
  
El Decret 94/1996, de 21 de maig, del Govern Valencià, pel qual es regula la gestió del deute públic, la gestió financera i la coordinació de l'endeutament de les entitats autònomes i empreses de la Generalitat Valenciana, estableix en l'article 4, apartats i) i j), que l'Institut Valencià de Finances podrà acordar canvis en les condicions del deute de la Generalitat Valenciana que obeïsca exclusivament a la millor administració, sempre que no es perjudiquen els drets econòmics del tenidor, així com qualssevol altres necessàries per a una millor gestió del deute públic de la Generalitat Valenciana.
  
El Decret 83/1994, de 26 d'abril, del Govern Valencià, pel qual s'aprova el reglament de l'Institut Valencià de Finances, faculta en l'article 22 apartat o) el director general de l'Institut Valencià de Finances a exercir totes les competències atribuïdes o delegades en l'Institut en matèria d'endeutament entre altres.
  
Per tot això, resolc:
  
Primer
  
Es redenominarà a euros el deute públic de la Generalitat Valenciana denominat en pessetes representat en anotacions en compte en el Mercat de Deute Públic en Anotacions i en la Borsa de Valors de València, que havent estat emés abans de l'1 de gener de 1999 es trobe en circulació el dia esmentat.
  
Segon
  
La redenominació a euros del deute públic de la Generalitat Valenciana es realitzarà durant el període comprés entre l'1 de gener de 1999 i el moment d'obertura del mercat el primer dia hàbil a aquest efecte dels mercats referits. A tots els efectes, tindrà la consideració de data de redenominació a euro del deute públic, el dia 4 de gener de 1999.
  
Tercer
  
1. El procediment de redenominació del deute públic de la Generalitat Valenciana registrat en el Mercat de Deute Públic d'Anotacions serà el que s'establisca en aquest Mercat per al Deute de l'Estat, tal i com queda recollit en l'article 16.3 de la Llei sobre introducció de l'euro.
  
2. El procediment de redenominació del deute públic de la Generalitat Valenciana registrat en la Borsa de Valors de València, serà el d'aplicar el tipus de conversió a cada valor individual, tal com es preveu en l'article 17.3 de la llei sobre introducció de l'euro.
  
Quart
  
Els imports mínims de negociació i les seues excepcions i particularitats en el Mercat de Deute Públic en Anotacions seran els mateixos que s'establisca per al deute públic de l'estat en aquest mercat.